ERW:ส่องปี 60 กำไรเติบโตดีต่อเนื่องแนะนำซื้อราคาเป้าหมาย 6.30 บาท
ERW:ส่องปี 60 กำไรเติบโตดีต่อเนื่อง แนะนำซื้อราคาเป้าหมาย 6.30 บาท
24 ม.ค. 2560

บล.โนมูระ พัฒนสิน ระบุในบทวิเคราะห์วันนี้(24 ม.ค.59) ว่า บริษัท ดิ เอราวัณ กรุ๊ป จำกัด (มหาชน) หรือ ERW (BUY, TP6.3) คาดกำไรสุทธิไตรมาส 4/59 ที่ 113 ลบ. ยังสามารถเติบโตได้ +10% เทียบช่วงเดียวกันของปีก่อน, +103% เทียบไตรมาสก่อนหน้าแม้ได้รับผลกระทบจากช่วงไว้อาลัยโดยเฉพาะเดือนต.ค. – กลางพ.ย. แต่หลังจากนั้นฟื้นตัวได้ค่อนข้างเร็ว โดยเฉพาะโรงแรมในกทม.
สำหรับไตรมาส 1/60 คาดกำไรสุทธิจะเติบโตได้ต่อเนื่องทั้ง เทียบช่วงเดียวกันของปีก่อน และ เทียบไตรมาสก่อนหน้าจากคาดผลกระทบจากช่วงไว้อาลัยจะจำกัดแค่ ไตรมาส 4/59 และ คาด ERW ได้รับผลกระทบจากน้ำท่วมภาคใต้จำกัด จึงทำให้คาดรายได้ห้องพักยังเติบโตได้
นอกจากนี้คาดรายได้จาก F&amp;B น่าจะปรับตัวดี ในปี 60 คาดกำไรปกติจะเติบโตได้ดีต่อเนื่อง +21% เทียบช่วงเดียวกันของปีก่อน ตามการท่องเที่ยวไทยที่ยังเติบโตได้ รวมถึง Hop ในฟิลิปปินส์ที่เปิดในช่วงธ.ค.59 จะเริ่มสร้างรายได้และกำไรที่ดีขึ้น
ยังคงคำแนะนำ BUY ที่ TP17F 6.30 บาท ซึ่งเราชอบ ERW จาก i) คาดผลประกอบการยังเติบโตได้ดีในไตรมาส 4/59 ซึ่งดีกว่าคาดการณ์เดิมของเรา รวมถึงยังเพิ่มขึ้นต่อเนื่องปี 2560 ii) นอกจากนี้จากการขยายธุรกิจของ ERW ไปใน Segment อื่นและ Location อื่นมากขึ้นทำให้ความผันผวนน้อยลง